മൂത്രാശയ അണുബാധ ശ്രദ്ധിക്കാം ഇക്കാര്യങ്ങള് മൂത്രാശയ അണുബാധകള് വളരെക്കൂടുതലായി കാണുന്നത് സ്ത്രീകളിലാണ്. സ്ത്രീകളിലുണ്ടാകുന്ന മൂത്രാശയ അണുബാധകളുടെ മുഖ്യകാരണങ്ങളിലൊന്ന് ഇ കോളി എന്ന ബാക്ടീരിയയാണ്. മലാശയത്തില് ഈ രോഗാണു ഉണ്ടാകാനുള്ള സാധ്യത കൂടുതലാണ്. നമ്മുക്കിടയില് സ്ത്രീകളില് പലരും അധികനേരം മൂത്രം പിടിച്ചുനിര്ത്തുന്ന ശീലമുള്ളവരാണ്. കൂടുതല് നേരം മൂത്രം പിടിച്ച് നിര്ത്തുന്നത് അണുബാധയ്ക്കുള്ള സാധ്യത കൂട്ടുന്നു. മഴക്കാലത്താണ് അണുബാധ കൂടാനുള്ള സാധ്യത കൂടുതലെന്ന് ദില്ലിയിലെ അപ്പോളോ സ്പെക്ട്ര ആശുപത്രിയിലെ യൂറോളജിസ്റ്റായ ഡോ. എസ് കെ പാല് പറഞ്ഞു. ഇടയ്ക്കിടെ മൂത്രമൊഴിക്കല്, വേദന, അടിവയറ്റിലെ അസ്വസ്ഥത, ക്ഷീണം, ഛര്ദ്ദി, പനി എന്നിവ മൂത്രാശയ അണുബാധയുടെ ലക്ഷണങ്ങളാണ്. മൂത്രാശയ അണുബാധകള് തടയാന് ശ്രദ്ധിക്കേണ്ട ചില കാര്യങ്ങള് എന്തൊക്കെയാണെന്നാണ് താഴേ പറയുന്നത്... ഒന്ന്... ദിവസവും ധാരാളം വെള്ളം കുടിക്കുന്നത് മൂത്രനാളിയിലെ ബാക്ടീരിയകളെ പുറന്തള്ളാന് സഹായിക്കും. ദിവസവും കുറഞ്ഞത് 1012 ഗ്ലാസ് വെള്ളം കുടിക്കേണ്ടത് അത്യാവശ്യമാണ്. രണ്ട്... കൂടുതല് നേരം മൂത്രം പിടിച്ചുനിര്ത്തുന്ന ശീലമുള്ളവരാണോ നിങ്ങള്...? എങ്കില് ഇനി മുതല് അത് വേണ്ട. മൂത്രം പിടിച്ച് നിര്ത്തുന്നത് ബാക്ടീരിയകള് പെരുകാനും മൂത്രാശയ അണുബാധയിലേക്ക് നയിക്കുന്നതിനും കാരണമാകും. മൂന്ന്... ഡിയോഡറന്റുകള് ഒരുകാരണവശാലും യോനി ഭാഗത്ത് ഉപയോഗിക്കരുത്. അത് അണുബാധയ്ക്ക് മാത്രമല്ല മറ്റ് ചര്മ്മ പ്രശ്നങ്ങള്ക്കും കാരണമാകും. നാല്... യോനിയിലേക്കോ മൂത്രനാളിയിലേക്കോ ബാക്ടീരിയ പടരുന്നത് തടയുന്നതിന് മുന്നില് നിന്ന് പിന്നിലേക്ക് തുടയ്ക്കുക. ചര്മ്മത്തിന് അനുയോജ്യമായ അടിവസ്ത്രം ധരിക്കാന് ശ്രമിക്കുക. നനഞ്ഞ വസ്ത്രങ്ങള് ധരിക്കുന്നത് ഒഴിവാക്കുക. അഞ്ച്... പുളിപ്പിച്ച ഭക്ഷണങ്ങള്, പ്രോബയോട്ടിക് സപ്ലിമെന്റുകള് എന്നിവ നല്ല കുടല് ബാക്ടീരിയ വര്ദ്ധിപ്പിക്കുന്നതിനും അണുബാധയില് നിന്ന് സംരക്ഷിക്കുന്നതിനും സഹായകമാണ്. എന്താണ് സെക്ഷ്വല് ജെലസി? സ്ത്രീകളും പുരുഷന്മാരും ഒരുപോലെ മനസിലാക്കേണ്ടത്...